શહેરના કોઠારિયાય રોડ ઉપર ગોવિંદનગરમાં માસી અનિતાબેન અનિલભાઈ નાંઢાને ત્યાં રહેતી બીકોમ સુધીનો અભ્યાસ કરનાર સોની યુવતી રિંકલબેન દિવ્યેશભાઈ પરમાર નામની કડિયા કુંભાર પરિણીતાએ રાજકોટના મહિલા પોલીસ સ્ટેશનમાં જૂનાગઢ રહેતા પતિ દિવ્યેશ પ્રફુલભાઇ પરમાર, સસરા પ્રફુલભાઇ, સાસુ વિમલબેન, નણંદ પારૂલબેન સંદીપભાઈ વાઘેલા, દિયર મયુરભાઈ અરુણભાઈ પરમાર, દિયર પરાગભાઇ સાતિશભાઈ પરમાર સામે નોંધાવેલી ફરિયાદમાં જણાવ્યું હતું કે તેણીએ 19 માર્ચ 2016ના રોજ દિવ્યેશ સાથે લવમેરેજ કર્યા બાદ ધામે ધૂમે જ્ઞાતિના રીતરિવાજ મુજબ લગ્ન કર્યા હતા લગ્ન બાદ જૂનાગઢ મધુરમ વિસ્તારમા શ્રીલાભ એપાર્ટમેન્ટમાં રહેતા હતા એકાદ વર્ષ સારી રીતે રાખ્યા બાદ સાસુ-સસરા અમારી જ્ઞાતિ બીજી હોવાથી અવારનવાર મેણાંટોણાં મારતા હતા અને અમે કહીએ એમ જ કરવાનું તું બીજી જ્ઞાતિની છો કહેતા હતા પતિને ચડામણી કરતા હોવાથી તે પણ ઝઘડો કરી મારકૂટ કરતો હતો નણંદ પણ બાજુમાં જ રહેતા હોય અવારનવાર ઘરે આવી  બધાને ચડાવતા હતા આ લોકો માથાભારે હોય ગત સપ્ટેમ્બર 2018ના રોજ જૂનાગઢમાં અરજી કરી હતી પરંતુ સમાધાન કરી પરત લઇ ગયા હતા ત્યારે 15 દિવસ સારી રીતે રાખ્યા બાદ ફરીથી મારકૂટ ચાલુ કરી હતી સાસુએ એવું કહ્યું હતું કે તને કામવાળી તરીકે અમે પાછા લઇ આવ્યા છીએ કહી મારકૂટ કરતા હતા પતિએ મારા મિત્રો સાથેના ચેટ તારા મમ્મીને દેખાડી તને ચારિત્રહીન કરી નાખીસ તેવું કહ્યું હતું પતિએ 15 સપ્ટેમ્બરના રોજ સાસરિયાઓએ ખુબ માર માર્યો હતો અને તને મારે રાખવી નથી તું તારા માવતરના ઘરે જતી રહે, પાછી આવીશ તો જાનથી મારી નાખીશ તેવી ધમકી આપી પહેરે કપડે કાઢી મૂકી હતી જૂનાગઢમાં જ રહેતા પિતાના ઘરે ગઈ તો પિતાએ પણ રાખવાની ના પાડી દેતા અંતે રાજકોટમાં રહેતા માસીના ઘરે આશરો લીધો હતો આ અંગે પીએસઆઇ એ જે લાઠીયા વધુ તપાસ ચલાવી રહ્યા છે.